32006R0975
L 176/69
JURNALUL OFÍCIAL AL UNIUNII EUROPENE
REGULAMENTUL (CE) NR. 975/2006 AL COMISIEI
din 29 iunie 2006
de modificare a Regulamentului (CE) nr. 581/2004 de deschidere a unei invitații permanente de participare la licitație pentru restituirile la export care privesc anumite tipuri de unt și a Regulamentului (CE) nr. 582/2004 de deschidere a unei invitații permanente de participare la licitație pentru restituirile la export cu privire la laptele praf degresat
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1255/1999 al Consiliului din 17 mai 1999 privind organizarea comună a pieței în sectorul laptelui și produselor lactate (1), în special articolul 31 alineatul (3) litera (b) și articolul 31 alineatul (14),
întrucât:
(1)
În conformitate cu articolul 1 alineatul (1) din Regulamentul (CE) nr. 581/2004 al Comisiei (2) și cu articolul 1 alineatul (1) din Regulamentul (CE) nr. 582/2004 al Comisiei (3), exporturile către anumite destinații nu pot face obiectul unei restituiri la export.
(2)
Regulamentul (CE) nr. 786/2006 al Comisiei din 24 mai 2006 de stabilire a restituirilor la export în sectorul laptelui și produselor lactate (4) include, începând cu 25 mai 2006, Bulgaria și România în zonele de destinație L 20 și L 21, regrupând destinațiile pentru care nu se acordă nici o restituire la export. De aceea, este necesar să se excludă Bulgaria și România de la restituirile la export prevăzute de Regulamentul (CE) nr. 581/2004 și România de la restituirile la export prevăzute de Regulamentul (CE) nr. 582/2004.
(3)
Prin urmare, regulamentele (CE) nr. 581/2004 și (CE) nr. 582/2004 ar trebui modificate în consecință.
(4)
Măsurile prevăzute de prezentul regulament sunt conforme cu avizul Comitetului de gestionare a laptelui și produselor lactate,
ADOPTĂ PREZENTUL REGULAMENT:
Articolul 1
La articolul 1 alineatul (1) din Regulamentul (CE) nr. 581/2004, paragraful al doilea se înlocuiește cu următorul text:
„Produsele menționate la primul paragraf sunt destinate exportului către toate destinațiile, exceptând Andorra, Bulgaria, Ceuta și Melilla, Gibraltar, România, Statele Unite ale Americii și Vatican.”
Articolul 2
La articolul 1 alineatul (1) din Regulamentul (CE) nr. 582/2004, primul paragraf se înlocuiește cu următorul text:
„(1) Se deschide o ofertă permanentă pentru a se stabili restituirile la export pentru laptele praf degresat menționat în secțiunea 9 din anexa I la Regulamentul (CEE) nr. 3846/87 al Comisiei (5), prezentat în saci a căror greutate netă minimă este de 25 kilograme și care conține cel mult 0,5 % substanțe adăugate care nu provin din lapte clasificate la codul de produs ex ex 0402 10 19 9000, destinat exportului spre toate destinațiile, exceptând Andorra, Bulgaria, Ceuta și Melilla, Gibraltar, România, Statele Unite ale Americii și Vatican.
Articolul 3
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Se aplică de la 4 iulie 2006.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 29 iunie 2006.